Diari Oficial de la Generalitat Valenciana


Sumari del DOGV 9839, del 30-04-2024 (2024/3216)

RESOLUCIÓ d'11 d'abril de 2024, del Protectorat de Fundacions de la Generalitat, per la qual es fa públic l'extracte de diverses resolucions de la Secretaria Autonòmica d'Atenció a les Víctimes i Accés a la Justícia, relatives a la inscripció en el Registre de fundacions de la Comunitat Valenciana de noves entitats.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9839

Data del DOGV
:   30-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3216


Data del document
:   11-04-2024

Organisme emissor
:   Conselleria de Justícia i Interior

Tipus de document
:   Resolució

Descriptors 

:   * Conselleria de Justícia i Interior

RESOLUCIÓ d'11 d'abril de 2024, del Protectorat de Fundacions de la Generalitat, per la qual es fa públic l'extracte de diverses resolucions de la Secretaria Autonòmica d'Atenció a les Víctimes i Accés a la Justícia, relatives a la inscripció en el Registre de fundacions de la Comunitat Valenciana de noves entitats. [2024/3216]  
La Secretaria Autonòmica d'Atenció a les Víctimes i Accés a la Justícia ha dictat les resolucions següents:  
  
 Resolució de 6 de febrer de 2024, del secretari autonòmic d'Atenció a les Víctimes i Accés a la Justícia, per la qual es va acordar inscriure en el Registre de fundacions de la Comunitat Valenciana l'entitat denominada Fundació de la Comunitat Valenciana per a la Defensa dels Homes Maltractats, amb el número 670V, classificant-la de caràcter assistencial. El domicili de la Fundació queda establit al carrer del Mestre Serrano, 19-10, 46800 Alboraia (València).  
  
  
Fins i activitats  
  
«Article 4. Fins  
1. Constituïxen els fins de la Fundació, a la realització de la qual té afectat el seu patrimoni:  
- Defensa de drets humans: protecció del col·lectiu d'homes víctimes de maltractaments en les relacions amb les seues parelles o exparelles, dones, dins del marc legal vigent, actualment coneguda com a violència domèstica.  
- Promoure la igualtat de gènere: promoure la igualtat integral de drets entre homes i dones, en concret vetlant per les víctimes masculines de violència en l'àmbit de les relacions de parella.  
2. L'enunciació dels esmentats fins no comporta obligació d'atendre a tots i cadascun d'ells, ni els atorga cap orde de prelació.»  
  
  
Persones beneficiàries:  
«Quan, per la seua naturalesa, les prestacions de la fundació no puguen ser gaudides per qualsevol persona sense prèvia determinació, aquella dispensarà tals prestacions a les persones que, segons el parer del patronat, siguen mereixedores de rebre-les. En l'elecció dels beneficiaris, el patronat actuarà sempre amb criteris d'imparcialitat i no discriminació, designant-los entre les persones que reunisquen les circumstàncies següents:  
a) Que formen part del sector de població atés per la Fundació.  
  
b) Que demanden la prestació o servici que la Fundació puga oferir.  
  
c) Que justifiquen la seua aplicació de l'ajuda concedida al fi per al que s'ha atorgat.  
d) Que siguen creditors a les prestacions en raó dels seus mèrits, capacitat, necessitat o conveniència.  
e) Que complisquen altres requisits que, complementàriament, puga acordar el patronat, específics per a cada convocatòria que es realitze».  
  
  
 Resolució de 5 de març de 2024, del secretari autonòmic d'Atenció a les Víctimes i Accés a la Justícia, per la qual es va acordar inscriure en el Registre de fundacions de la Comunitat Valenciana l'entitat denominada Fundació del Col·legi Oficial de Metges d'Alacant de la Comunitat Valenciana, amb el número 263A, classificant-la de caràcter assistencial. El domicili de la Fundació queda establit en l'avinguda de Dénia, número 47, 03490 Alacant.  
  
Fins i activitats  
«La Fundació té per objecte principal la promoció, programació, participació, desenvolupament i execució de tota mena d'activitat científica i docent en els camps de la medicina i la sanitat.  
Constituïx igualment objecte fonamental de la Fundació la promoció, participació, desenvolupament i execució d'activitats de qualsevol naturalesa, tendents a fomentar projectes de protecció social destinats a l'ajuda del metge amb problemes familiars, orfes, personal de corporacions d'esta naturalesa i organitzacions d'ajuda comunitària. Les prestacions de la Fundació s'atorgaran de forma no lucrativa».  
  
  
Persones beneficiàries  
«Seran possibles beneficiaris de la Fundació: els metges, el seu entorn social, familiar i professional, o bé les entitats públiques, associacions o organitzacions l'objectiu de les quals siga la promoció de la salut, o coincidisca amb qualsevol dels fins i objectius d'esta Fundació.  
La fundació atorgarà amb criteris d'imparcialitat, objectivitat i no discriminació els seus beneficis a les persones que reunisquen les condicions expressades anteriorment i que el patronat estime que en són legítimes creditores, d'acord amb les bases, normes o regles que establisca a este efecte.  
Ningú podrà al·legar enfront de la Fundació cap dret preferent a gaudir dels seus beneficis, ni imposar la seua atribució a persona determinada ».  
  
 Resolució de 5 de març de 2024, del secretari autonòmic d'Atenció a les Víctimes i Accés a la Justícia, per la qual es va acordar inscriure en el Registre de fundacions de la Comunitat Valenciana l'entitat denominada Fundació Dones al Timó, Fundació de la Comunitat Valenciana, amb el número 669V, classificant-la de caràcter assistencial. El domicili de la Fundació queda establit al carrer de Sant Vicent Màrtir, núm. 81, planta 1a, 46710 València.  
  
Fines i activitats:  
«La Fundació té quatre grans fins en els quals centrarà el seu eix d'actuació en l'àmbit de la Comunitat Valenciana, sense perjuí de la seua col·laboració amb altres entitats o administracions d'àmbit superior:  
- Donar visibilitat a les dones que estan al timó de tantes empreses i que ocupen tants llocs directius, promovent processos de canvi de valors, pautes, actituds i hàbits socials negatius per a avançar en l'efectiva igualtat de la dona en el mercat laboral.  
- Reconéixer i rescatar el talent sènior que tant de coneixement i qualitat humana pot aportar a la societat, perquè compartisquen les seues experiències vitals i professionals amb les dones líders del nostre temps i amb aquelles que estan començant la seua marxa.  
- Incentivar a dones joves perquè ocupen llocs de pes en empreses valencianes i/o a nivell nacional o internacional, col·laborant en el descobriment i el desenvolupament de nou talent.  
- Oferir suport a dones emprenedores perquè puguen cristal·litzar els seus projectes, assessorant-les i guiant-les en totes les fases d'execució d'estos, i donant suport durant tot el camí.  
Correspon al patronat de la Fundació determinar el mode en què s'hauran de complir els fins enumerats en este article. Les prestacions de la Fundació s'atorgaran de forma no lucrativa.»  
  
Beneficiaris:  
«Seran potencials beneficiaris de la fundació les dones empresàries i emprenedores amb trajectòries consolidades, i també les que estan començant la seua marxa professional i/o empresarial. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions expressades anteriorment estime el Patronat que són legítims creditors d'estos, d'acord amb les bases, normes o regles que establisca a este efecte.  
Ningú podrà al·legar enfront de la Fundació, cap dret preferent a gaudir dels seus beneficis, ni imposar la seua atribució a persona o entitat determinada».  
  
Cosa que es fa pública en compliment del que es disposa en l'article 29.h) de la Llei 8/1998, de 9 de desembre, de la Generalitat, de fundacions de la Comunitat Valenciana, modificada per la Llei 9/2008, de 3 de juliol, de la Generalitat, que establix com a funció específica del protectorat «donar publicitat a l'existència i activitats de les fundacions», i també per apreciar-se la concurrència d'interés públic en el seu general coneixement.  
  
València, 11 d'abril de 2024.- El secretari autonòmic d'Atenció a les Víctimes i Accés a la Justícia (p. d. c. R 02.08.2019; DOGV 05.08.2019): Javier Carlos Bazán Benítez.